Кристина Агилера
Кристина Мария Агилера () е американска поп певица и автор на песни.

От 2010 г. има звезда на Холивудската алея на славата.

Биография

Младежки години 
Агилера е родена на 18 декември 1980 г. в Статън Айлънд, Ню Йорк Сити, Ню Йорк, САЩ. Баща ѝ е военен служител, а майка ѝ – пианистка, която постоянно е на турнета из Европа със своя симфоничен оркестър.

Като малка Кристина пътува много. Живее в щатите Флорида и Ню Джърси, преди трайно да се установи в Уексфорд – предградие на Питсбърг. Прочута е с изключително силния си глас, както и със скандалната си визия.

От малка започва да се занимава с музика. Отначало Кристина пее по училищните представления. На 8 години се явява на националния конкурс за млади таланти. На 10 пее в църковния хор в Питсбърг, а на 12 години получава възможност за участие в New Mickey Mouse Club заедно с Бритни Спиърс, Джъстин Тимбърлейк, Джей Зи и звездата от Felicity Кери Ръсел.

След две години в седмичното шоу на „Дисни“ Кристина отпътува отвъд океана, за да усъвършенства музикалните си способности. Записва All I Wanna Do в дует с японската поп звезда Кейзо Наканиши и прави турне в Япония. През 1996 г. се ражда брат ѝ Майкъл Кърнс.

Професионална кариера 
През 1998 г. е поканена да изпее песента към саундтрака на филма „Мулан“. По-късно тя включва тази песен в предстоящия си албум. Същата година е харесана от звукозаписната компания RCA и подписва договор с тях. Песента към „Мулан“ печели Златен глобус за най-добра оригинална песен от анимационен филм. През юни изпълнява I Turn to You с Тони Кембъл на ALMA Awards („Награди ALMA“). Видеото на първата песен от дебютния ѝ албум – Genie In A Bottle, излиза на 27 юни, а през август става номер едно в Щатите.

През юни 2000 г. стартира лятно турне на Агилера. Тогава I Turn To You влиза под номер 3 в класациите. През август певицата официално обявява връзката си с танцьора Джордж Сантос. След това записва песен за реклама на Кока-Кола – Ven Conmigo. През септември дебютира с пет номинации за наградите на MTV. Тогава издава и своя испански албум, който влиза в чартовете под номер 27. През октомври излиза петият ѝ сингъл Come On Over Baby (All I Want Is You), който влиза в британските класации под номер 8, като вече е бил четири седмици номер 1 в Америка.

През 2001 г. е издаден първият албум на Агилера – Just be free („Просто бъди свободен“). Дебютният албум на Кристина става 9 пъти платинен в САЩ. Дебютира в „Билборд“ направо на първо място като измества Пи Диди с 50 000 копия. Реализират се още две песни – What A Girl Wants от дебютния ѝ албум, и The Christmas Song от предстоящия ѝ коледен албум My Kind of Christmas. В албума участва 70-членен оркестър, влиза i дуетът ѝ с Доктор Джон в Merry Christmas Baby. През януари 2001 г. албумът става платинен. The Christmas Song става най-успешната коледна песен за всички времена. Излиза и DVD-концертът Genie Gets Her Wish. Кристина е поканена да изпее The Christmas Song пред президента на Щатите за Коледа. Пее в дует с Би Би Кинг и Джелел. Номинирана е за две награди Грами – за най-добър нов изпълнител и за най-добър женски вокал.

През март записва песента Nobody Wants To Be Lonely с Рики Мартин. През април печели две награди на Blockbuster Awards 2001 за Изпълнителка на годината и за Най-добър латино албум на годината. Заедно с Пинк, Миа и Лил'Ким записва римейк на Lady Marmalade (към филма Мулен Руж). През юни издава My Reflection на DVD и VHS. През юли Lady Marmalade е номинирана за шест награди за музикални видеоклипове на MTV (MTV Video Music Awards): най-добро видео на годината, най-добро денс видео, най-добро поп видео, най-добро видео от филм, най-добра хореография във видео и най-добра режисура на видео, от които през август печели наградите за най-добро видео на годината и най-добро видео от филм. През септември Mi Reflejo става тройно платинен (600 000) на RIAA's Los Premios de Oro y Platino. През 2002 излиза най-новото видео на Кристина „Dirrty“, което изцяло е променило стила ѝ на малко безобидно момиче, което пее любовни песни. Тя започва да се появява по списанията по-разголена, на някои корици дори и без дрехи. На 29 октомври излиза и 2-рият (истински) студиен албум Stripped.

На 14 ноември Кристина пее на европейските награди на MTV. На 23 ноември Dirrty излиза на DVD. На 6 декември е пуснат вторият сингъл от албума на Кристина – Beautiful. На 11 януари 2003 г. певицата пак е номинирана за Грами, но на самата церемония тя не печели. На 7 април излиза „Fighter“ и цветът на косата на Кристина вече е черен. На 26 юни излиза и четвъртият сингъл от Dirrty с участието на Лил'Ким – „Can't hold us down“. В края на юли Кристина има четири номинации за наградите на MTV.

През 2004 г. Кристина записва песен с Нели (Tilt ya head back) и дует с Миси Елиът (Car wash). Car wash е включена в саундтрака на филма „История за акули“. Нейният дебютен албум излиза през 1999 г., когато е на 18. През 2000 г. излиза и първият ѝ албум на испански език. Изключителна известност постига с втория си албум „Stripped“ („Гола“), който постига големи продажби.

Предпоследният ѝ албум е „Back to Basics“, който излиза през лятото на 2006 година. Самата певица споделя, че той е посветен на нейния съпруг. В албума са вплетени мотиви от музиката на 20-те, 30-те и 40-те години – джаз и соул.

Последният ѝ албум – Bionic, излиза през лятото на 2010 г. В него тя залага на футуристично електро-поп звучене. От албума излизат 3 сингъла – Not myself tonight, Woowoo и You lost me. През ноември 2010 г. участва във филма „Burlesque“ заедно с Шер.

Личен живот 
През 2005 г. се омъжва за Джордан Братман, а на 12 януари 2008 г. ражда своето първо дете – Макс Лайрън Братман, името е съчетание от еврейско и латинско име и в превод значи „Моята най-добра песен“. В негова чест тя прави видео на песента „Save me from myself“ от албума Back to Basics. През 2010 г. Кристина се разделя със съпруга си заради изневяра. Излиза и нейният нов студиен албум Bionic. През 2011 г. участва в телевизионното предаване „Гласът“ (The voice). Близки приятелки са с певицата Британи Мърфи.

Дискография

Студийни албуми 
 Christina Aguilera: 1999
 Mi Reflejo: 2000
 My Kind of Christmas: 2000
 Stripped: 2002
 Back to Basics: 2006
 Bionic: 2010
 Lotus: 2012
 Liberation: 2018
 Aguilera: 2022

Компилации 
 Just Be Free: 2001
 Keeps Gettin' Better - A decade of Hits: 2008

Саундтрак 
 Burlesque: 2010

EP 
 Justin & Christina: 2003
 La Fuerza: 2022

Сингли 
 Reflection: 1998
 Genie in a Bottle: 1999
 What a Girl Wants: 1999
 I Turn to You: 2000
 Ven Conmigo (Solamente Tú): 2000
 Come On Over Baby (All I Want Is You): 2000
 Pero Me Acuerdo de Ti: 2002
 Lady Marmalade: 2001
 Falsas Esperanzas: 2001
 Dirrty: 2002
 Beautiful: 2002
 Fighter: 2003
 Can't Hold Us Down: 2003
 The Voice Within: 2003
 Car Wash: 2004
 Ain't No Other Man: 2006
 Hurt: 2006
 Candyman: 2007
 Slow Down Baby: 2007
 Oh Mother: 2007
 Keeps Gettin' Better: 2008
 Not Myself Tonight: 2010
 Woohoo: 2010
 You Lost Me: 2010
 Show Me How You Burlesque: 2010
 Your Body: 2012
 Just a Fool: 2012
 Say Something: 2013
 We Remain: 2013
 Change: 2016
 Telepathy: 2016
 Accelerate: 2018
 Fall in Line: 2018
 Fall in Line: 2019
 Pa Mis Muchachas 2021
 Santo: 2022

Видео албуми 
 Genie Gets Her Wish: 1999
 My Reflection: 2001
 Stripped Live in the U.K.: 2004
 Back to Basics: Live and Down Under: 2008

Турнета 
 Christina Aguilera: In Concert: 2000 – 2001
 Justified/Stripped Tour: 2003
 Stripped World Tour: 2003 (с Джъстин Тимбърлейк)
 Back to Basics Tour: 2006 – 2008
 Liberation Tour: 2018
 The X Tour: 2019

Продукти

Аромати 
 Christina Aguilera: 2007
 Inspire: 2008
 Christina Aguilera by Night: 2009
 Royal Desire: 2010
 Secret Potion: 2011
 Red Sin: 2011

Източници

Външни препратки 

  Официален уебсайт
  Кристина Агилера в Discogs
  Кристина Агилера в Internet Movie Database
  Кристина Агилера в People.com